CELEX: 61995CC0121
Language: da
Date: 1996-03-12 00:00:00
Title: Forslag til afgørelse fra generaladvokat Lenz fremsat den 12. marts 1996. # VOBIS Microcomputer AG mod Oberfinanzdirektion München. # Anmodning om præjudiciel afgørelse: Bundesfinanzhof - Tyskland. # Fælles toldtarif - Toldpositioner - 'Basismodul' beregnet til brug ved bygning af en færdig databehandlingsmaskine - Tarifering i den kombinerede nomenklatur. # Sag C-121/95.

FORSLAG TIL AFGØRELSE FRA GENERALADVOKAT
      CARL OTTO LENZ
      fremsat den 12. marts 1996 (
            *1
         )
      A — Indledning
      
               1.
            
            
               I nærværende sag har Bundesfinanzhof anmodet Domstolen om at behandle spørgsmålet om tariferingen af et »basismodul«.
            
         
               2.
            
            
               Oberfinanzdirektion München udstedte den 13. januar 1993 en bindende tariferingsoplysning til selskabet VOBIS vedrørende et »computerkabinct med indbyggede floppydrev (kompakt)«. Ifølge beskrivelsen i den bindende tariferingsoplysning er der tale om et basismodul (ca. 27 x 41 x 15 cm; vægt ca. 8,1 kg) til den digitale bearbejdningsenhed i en automatisk databehandlingsmaskine; modulet består af en strømforsyningsenhed, to diskette-drev samt tilslutningskabler i et metalkabinet med display- og betjeningsenheder, men indeholder ikke sådanne dele, at det kan fungere som centralenhed. Det fremgår af processkrifterne, at basismodulct skal forsynes med yderligere enheder, for at der er tale om en digital databehandlingsmaskine. I den anledning bliver der indbygget en centralenhed, som tilsluttes de diskettedrev, der allerede findes i basismodulet. Parterne er uenige om, hvorvidt dette modul skal tariferes som enhed eller som del. Oberfinanzdircktion anser sidstnævnte mulighed for rigtig og tariferede derfor basismodulet i underposition 84733090 i den kombinerede nomenklatur (
                     1
                  ). Denne har følgende ordlyd:
               
                           8473
                        
                        
                           Dele og tilbehør (undtagen beskyttelsesovertræk, transportkasser o.lign.), som udelukkende eller hovedsagelig anvendes til maskiner og apparater henhørende pos. 8469-8472:
                        
                     
                            
                        
                        
                           ...
                        
                     
                           8473 30
                        
                        
                           — Dele og tilbehør til maskiner henhørende under pos. 8471:
                        
                     
                           8473 30 10
                        
                        
                           — — Sammensatte elektroniske komponenter
                        
                     
                           8473 30 90
                        
                        
                           — — Andre varer
                        
                     VOBIS er ikke enig i denne tarifering. Selskabet mener, at basismodulet udgør en enhed i de relevante bestemmelsers forstand. VOBIS anlagde til slut sag og har herunder gjort gældende, at basismodulet skal tariferes i underposition 847193. Ordlyden heraf er som følger:
               
                           8471
                        
                        
                           Automatiske databehandlingsmaskiner og enheder dertil; magnetiske og optiske læsere, maskiner til overførsel af data til datamedier i kodet form samt maskiner til bearbejdning af sådanne data, ikke andetsteds tariferet:
                        
                     
                            
                        
                        
                           ...
                        
                     
                           8471 20
                        
                        
                           — Digitale automatiske databehandlingsmaskiner, som mindst består af en centralenhed og en indlæse- og udlæseenhed (som kan være kombinerede), sammenbygget i et fælles kabinet:
                        
                     
                            
                        
                        
                           ...
                        
                     
                            
                        
                        
                           — — — I andre tilfælde:
                        
                     
                            
                        
                        
                           ...
                        
                     
                           8471 93
                        
                        
                           — — Lagerenheder, også selv om de foreligger sammen med de øvrige dele af et anlæg:
                        
                     
                           8471 93 10
                        
                        
                           — — — Til anvendelse i civile luftfartøjer
                        
                     
                            
                        
                        
                           — — — I andre tilfælde:
                        
                     
                           8471 93 40
                        
                        
                           — — — — Centrallagerenheder
                        
                     
                            
                        
                        
                           — — — — Andre lagerenheder:
                        
                     
                            
                        
                        
                           — — — — — Pladelagerenheder:
                        
                     
                           8471 93 51
                        
                        
                           — — — — — — Optiske, herunder magnetiskoptiske
                        
                     
                           8471 93 59
                        
                        
                           — — — — — — I andre tilfælde
                        
                     
                            
                        
                        
                           ...
                        
                     Sagsøgeren har ved revisionsanke indbragt sagen for Bundesfinanzhof. Som det fremgår af forelæggelseskendelsen, er denne ret tilbøjelig til at tarifere basismodulet som del, men vil samtidig ikke udelukke, at varen bør betragtes som en højtudstyret drev-enhed.
               
            
         
               3.
            
            
               Bundesfinanzhof har derfor forelagt Domstolen følgende præjudicielle spørgsmål:
               
                        »1)
                     
                     
                        Skal den fælles toldtarif — kombineret nomenklatur 1993 — umiddelbart eller under anvendelse af punkt 3 b) i de almindelige tariferingsbcstemmelscr, fortolkes således, at et ’basismodul’, som er beregnet til brug ved bygning af en færdig databehandlingsmaskine, og som i det væsentlige består af et kabinet med to diskette-drev (som nærmere beskrevet i præmisserne), skal tariferes i underposition 84719359 som en ’lagerenhed’ på grund af de indbyggede drev?
                     
                  
                        2)
                     
                     
                        Såfremt spørgsmål 1) besvares benægtende:
                        Skal den fælles toldtarif fortolkes således, at en vare af den ovenfor omtalte art skal tariferes i underposition 84733090 som en ’del’ (af en databehandlingsmaskine) ?«
                     
                  
         
               4.
            
            
               Tariferingen af dele reguleres i bestemmelse 2 i afsnit XVI i den kombinerede nomenklatur. Heraf fremgår, at dele til maskiner, hvis de ikke udtrykkeligt er udelukket fra tarifering under afsnit XVI, skal tariferes i henhold til følgende regler:
               
                        »a)
                     
                     
                        dele, der i sig selv er varer henhørende under en position i kapitel 84 eller 85 (undtagen pos. 8485 og 8548), tariferes i den pågældende position [uanset til hvilken maskine de er beregnet];
                     
                  ...«
            
         
               5.
            
            
               Der findes ligeledes bestemmelser til kapitel 84 i den kombinerede nomenklatur. Heri indgår f.eks. definitionen af automatiske databehandlingsmaskiner:
               
                        »5.
                     
                     
                        
                                 A.
                              
                              
                                 Som ’automatiske databehandlingsmaskiner’ henhørende under pos. 8471 betragtes:
                                 
                                          a)
                                       
                                       
                                          digitalmaskiner, som:
                                          
                                                   1)
                                                
                                                
                                                   kan lagre et eller flere behandlingsprogrammer samt mindst de data, der umiddelbart er nødvendige for udførelsen af programmerne;
                                                
                                             
                                                   2)
                                                
                                                
                                                   frit kan programmeres i overensstemmelse med brugernes krav;
                                                
                                             
                                                   3)
                                                
                                                
                                                   kan udføre aritmetiske regneoperationer, som er fastsat af brugeren;
                                                
                                             
                                                   4)
                                                
                                                
                                                   uden menneskelig indgriben kan udføre et behandlingsprogram, som de skal kunne ændre ved logisk beslutning under kørslen;
                                                
                                             
                                    ...
                              
                           
                                 B.
                              
                              
                                 Automatiske databehandlingsmaskiner kan foreligge som anlæg bestående af et varierende antal enheder (
                                       2
                                    ), monteret i selvstændige kabinetter. En enhed (
                                       3
                                    ) skal anses som en del af det komplette anlæg, såfremt den opfylder alle de følgende betingelser:
                                 
                                          a)
                                       
                                       
                                          den kan tilsluttes centralenheden enten direkte eller gennem en eller flere andre enheder, og
                                       
                                    
                                          b)
                                       
                                       
                                          den er specielt konstrueret som en del til et sådant anlæg; den skal således især (bortset fra strømforsyningsenheder) kunne modtage eller levere data i en form (kode eller signaler), som kan anvendes af anlægget.
                                       
                                    Såfremt sådanne enheder foreligger særskilt, tariferes de også i pos. 8471.
                                 Pos. 8471 omfatter ikke maskiner, der er sammenbygget eller forbundet med en automatisk databehandlingsmaskine, men som udfører deres egen selvstændige arbejdsfunktion. Disse maskiner skal tariferes i positionen for den pågældende arbejdsfunktion, eller, hvis en sådan position ikke findes, i en relevant opsamlingsposition.«
                              
                           
                  
         
               6.
            
            
               Endelig findes der også almindelige tariferingsbestemmelser vedrørende den kombinerede nomenklatur, som også er af betydning i denne sammenhæng. Disse omhandler tariferingen af ukomplette varer og tariferingen af varer, bestående af forskellige bestanddele. Bestemmelsernes nærmere indhold er som følger:
               »Tariferingen af varer i den kombinerede nomenklatur sker efter følgende regler:
               
                        1.
                     
                     
                        Overskrifter til afsnit, kapitler og underkapitler tjener alene til orientering; tariferingen skal ske med hjemmel i positions-teksterne og de til afsnit og kapitler knyttede bestemmelser samt, for så vidt det ikke strider mod de nævnte tekster og bestemmelser, efter nedenstående regler.
                     
                  
                        2.
                     
                     
                        
                                 a)
                              
                              
                                 Når en bestemt vare nævnes i en positionstekst, omfatter positionen også ukomplette eller ufærdige varer af den omhandlede art, for så vidt de fremtræder som i det væsentlige komplette eller færdige varer ...
                              
                           
                                 b)
                              
                              
                                 Når et bestemt materiale nævnes i en positionstekst, henhører materialet under positionen såvel i ren tilstand som blandet med eller i forbindelse med andre materialer. Når varer fremstillet af et bestemt materiale nævnes, tages der herved sigte på varer fremstillet såvel helt som delvis af det pågældende materiale. Den nærmere fremgangsmåde ved tariferingen af blandinger og af sammensatte varer er angivet i punkt 3 nedenfor.
                              
                           
                  
                        3.
                     
                     
                        Såfremt varer ved anvendelse af ovennævnte punkt 2 b) eller af andre årsager kan henføres under to eller flere positioner, afgøres tariferingen efter følgende regler:
                        
                                 a)
                              
                              
                                 Den position, der har den mest specificerede varebeskrivelse, skal foretrækkes for positioner med en mere almindelig varebeskrivelse. Såfremt to eller flere positioner hver for sig kun nævner en del af de materialer, som indgår i blandinger eller sammensatte varer, eller en del af varer i sæt til detailsalg, betragtes disse positioner som lige specificerede for disse varer, selv om en af dem giver en mere fuldstændig eller præcis beskrivelse af varerne.
                              
                           
                                 b)
                              
                              
                                 Når den foran under a) nævnte regel ikke kan anvendes ved tariferingen af blandinger eller sammensatte varer, bestående af forskellige materialer eller forskellige bestanddele, eller af varer i sæt til detailsalg, tariferes de pågældende varer, som om de bestod af det materiale eller den bestanddel, der er karaktergivende, for så vidt udøvelsen af et skøn herover forekommer mulig.
                              
                           
                  ...«
            
         B — Stillingtagen
      Spørgsmål 1
      
               7.
            
            
               For at basismodulet kan tariferes som »del« i henhold til bestemmelse 2, litra a), til afsnit XVI, er det en forudsætning, at basismodulet ikke udgør en vare henhørende under en position i kapitel 84. I så fald ville den nemlig skulle henføres under den pågældende position, uanset til hvilken maskine den er beregnet. Som Bundesfinanzhof selv har anført, kan en tarifering i pos. 8471 — automatiske databehandlingsmaskiner og dele dertil — også komme på tale. I henhold til definitionen af en digital automatisk databehandlingsmaskine i bestemmelse 5 A, litra a), til kapitel 84 skal en sådan bl.a. kunne udføre aritmetiske regneoperationer, som er fastsat af brugeren, og uden menneskelig indgriben kunne udføre et behandlingsprogram, som den skal kunne ændre ved logisk beslutning under kørslen. Denne opgave kan basismodulet ikke udføre, da der endnu ikke er indbygget nogen centralenhed, og det dermed kun indeholder to diskette-drev.
            
         
               8.
            
            
               Kommissionen har i den forbindelse henvist til Toldsamarbejdsrådets forklarende bemærkninger til det harmoniserede system (herefter »forklarende bemærkninger til det harmoniserede system«). Efter Domstolens faste praksis skal der tages hensyn til disse bemærkninger ved tariferingen af varer (
                     4
                  ). Deri hedder det, at databehandlingsmaskiner almindeligvis forekommer som et antal enheder og derved danner et anlæg. Et sådant anlæg skal mindst indeholde en centralenhed, en indlæse- og en udlæseenhed (
                     5
                  ). Da basismodulet ikke indeholder de nødvendige komponenter for at kunne fungere som centralenhed, er det også Kommissionens opfattelse, at det er udelukket at tarifere basismodulet som databehandlingsmaskine.
            
         
               9.
            
            
               I henhold til punkt 2 a) i de almindelige bestemmelser kan også ukomplette eller ufærdige varer tariferes i den position, som er beregnet til den pågældende vare. Det er herved en forudsætning, at de fremtræder som i det væsentlige komplette eller færdige varer. Som Kommissionen med rette har anført, er det centralenheden, der anses som det karakteristiske kendetegn ved den færdige vare (databehandlingsmaskinen). Da basismodulet netop ikke indeholder nogen centralenhed, kan det heller ikke tariferes som en ukomplet databehandlingsmaskine.
            
         
               10.
            
            
               I pos. 8471 omtales imidlertid ikke kun automatiske databehandlingsmaskiner, men også enhederne til disse. Hvad der i den forbindelse skal forstås ved »enhed«, defineres i bestemmelse 5 Β til kapitel 84. Herefter skal en enhed anses for en del af et komplet anlæg, såfremt den opfylder to betingelser: Den skal kunne tilsluttes centralenheden enten direkte eller gennem en eller flere andre enheder, og den skal være specielt konstrueret som en del til et sådant anlæg. Anvendes denne definition på basismodulct, kan det ikke anses for en enhed. Basismodulct skal netop ikke tilsluttes centralenheden, som tværtimod skal indbygges i basismodulet. Diskette-drevene tilsluttes derefter centralenheden, men ikke hele basismodulet.
            
         
               11.
            
            
               Dette resultat er ikke overbevisende, for så vidt som basismodulct indeholder to diskette-drev, som ubestridt opfylder betingelserne i bestemmelse 5 Β til kapitel 84, og som dermed skal anses for enheder. Efter den forelæggende rets opfattelse mistede drevene deres selvstændige karakter, da de blev indbygget, og de indgik derefter i en ny vare, der skal bedømmes efter sin egen beskaffenhed. Denne nye vare er dog også beregnet til brug ved bygning af en færdig databehandlingsmaskine sammen med andre enheder. Resultatet ville ikke ændre sig, hvis delene i basismodulct blev sat sammen til et databehandlingsanlæg i et selvstændigt kabinet. I så fald ville diskette-drevene blive betragtet som enheder. I basismodulct ville de ikke være enheder, selv om de opfylder samme funktion.
            
         
               12.
            
            
               Sagsøgeren har i den henseende henvist til en dom fra den forelæggende ret, hvorefter bestanddelene til maskiner, der udbydes som kompaktanlæg, skal anses som enheder. Efter sagsøgerens opfattelse skal dele til kompaktanlæg, der har samme tekniske karakteristika som enheder til anlæg, anses for enheder (jf. bestemmelse 5 Β til kapitel 84). Drevene har ikke mistet deres selvstændige karakter ved indbygningen. Derimod har de overtaget de væsentlige kendetegn ved basismodulets øvrige bestanddele, da de har en fremtrædende stilling i forhold til disse dele både hvad angår deres betydning for varens anvendelse og hvad angår værdien. Det er uden betydning, om centralenheden indbygges i basismodulet eller dette tilsluttes centralenheden. Herudover kan det ikke af bestemmelse 5 Β til kapitel 84 udledes, at alle enheder skal være placeret i et selvstændigt kabinet. I bestemmelsen påpeges det blot, at automatiske databehandlingsmaskiner kan foreligge som anlæg. Dette betyder ikke, at kompaktanlæg med flere enheder i et kabinet ikke kan tariferes i pos. 8471.
            
         
               13.
            
            
               Jeg tiltræder denne opfattelse. Og alligevel lader basismodulet sig ikke entydigt tarifere som en enhed til en digital databehandlingsmaskine. Følgelig er det også muligt at foretage en tarifering i pos. 8473.
            
         
               14.
            
            
               Såfremt en vare kan henføres til to positioner, afgøres tariferingen i henhold til punkt 3 i de almindelige tariferingsbestemmelser. I denne forbindelse er det punkt 3 b), som er relevant. Som Kommissionen med rette har anført, udgør basismodulet en sammensat vare. Der består ikke nogen uadskillelig forbindelse mellem de enkelte dele. I henhold til de forklarende bemærkninger til det harmoniserede system spiller dette imidlertid ingen rolle, så længe bestanddelene er afpassede til hinanden, supplerer hinanden indbyrdes og samlet udgør en helhed, som almindeligvis ikke vil kunne sælges som særskilte dele (
                     6
                  ). Basismodulet opfylder disse betingelser. I henhold til punkt 3 b) skal det derfor tariferes på grundlag af den bestanddel, som er karaktergivende for modulet. I den forbindelse skal der lægges vægt på bestanddelens art, omfang, mængde, vægt eller værdi, eller på den betydning, som et af materialerne har for varens anvendelse (
                     7
                  ). Som Kommissionen med rette har anført, kan arten, beskaffenheden, omfanget, mængden og vægten af de enkelte bestanddele ikke tillægges nogen afgørende betydning i denne sag, da disse forhold er uden betydning for, om basismodulet kan fungere. Derimod må der lægges vægt på værdien og betydningen af materialerne for varens anvendelse. Som anført af Kommissionen har display- og betjeningsenhederne samt tilslutningskablet og kabinettet kun underordnet betydning. Deres funktion er enten at muliggøre, at drevene og strømforsyningen kan anvendes til det egentlige formål — den automatiske databehandling — eller at beskytte de indbyggede dele. Der må endvidere gives Kommissionen medhold i, at drevene vurderet efter værdien er de vigtigste bestanddele. Henses først og fremmest til anvendelsesformålet, den automatiske databehandling, må drevene og ikke strømforsyningen anses for de karaktergivende og væsentlige bestanddele. Heraf følger, at basismodulet på samme måde som de karaktergivende bestanddele, diskette-drevene, skal tariferes i underposition 84719359 som lagerenhed. Svaret på spørgsmål 1 bør derfor være, at basismodulet i overensstemmelse med punkt 3 b) i de almindelige tariferingsbestemmelser skal tariferes i underposition 84719359 som lagerenhed på grund af de indbyggede drev.
            
         Spørgsmål 2
      
               15.
            
            
               Da spørgsmål 2 kun skal besvares, såfremt det første spørgsmål besvares benægtende, er en besvarelse heraf overflødig.
            
         C — Forslag til afgørelse
      
               16.
            
            
               Jeg skal herefter foreslå følgende besvarelse af de præjudicielle spørgsmål:
               »Den fælles toldtarif — den kombinerede nomenklatur 1993 — skal fortolkes således, at et basismodul, som er beregnet til brug ved bygning af en færdig databehandlingsmaskine, og som i det væsentlige består af et kabinet med to diskette-drev, i henhold til punkt 3 b) i de almindelige tariferingsbcstemmelser skal tariferes i underposition 84719359 som en ’lagerenhed’ på grund af de indbyggede drev.«
            
         (
            *1
         ) – Originalsprog: tysk.
      (
            1
         ) – Bilag I til Kommissionens forordning (EØF) nr. 2505/92 af 14.7.1992 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles toldtarif (EFT L 267, s. 1).
      (
            2
         ) – Min fremhævelse.
      (
            3
         ) – Min fremhævelse.
      (
            4
         ) – Jf. dom af 18.9.1990, sag C-265/89, Vismans Nederland, Sml. I, s. 3411, præmis 18.
      (
            5
         ) – Forklarende bemærkninger til det harmoniserede system 8471, I, A.
      (
            6
         ) – Bemærkning nr. 9 til punkt 3 b) i de forklarende bemærkninger til det harmoniserede system.
      (
            7
         ) – Bemærkning nr. 8 til punkt 3 b) i de forklarende bemærkninger til det harmoniserede system.